ກອງປະຊຸມປ້ອງກັນໄພພິບັດ ໃນເຂດເອເຊຍ
ບັນດາປະເທດ ໃນເອເຊຍ ຕົບມືຊົມເຊີຍ ການດຳເນີນຄວາມພະຍາຍາມ ໃນການປ້ອງກັນ ໄພພິບັດ
ພວກເຈົ້າໜ້າທີ່ໆຮັບຜິດຊອບກ່ຽວກັບເລື່ອງໄພພິບັດໃນເຂດເອເຊຍ ທີ່ໄດ້ໄປປະຊຸມກັນຢູ່ ປະເທດໄທໃນສັບປະດາແລ້ວນີ້ໄດ້ກ່າວຊົມເຊີຍຄວາມກ້າວໜ້າໃນການດຳເນີນຄວາມພະ ຍາຍາມເພື່ອກະກຽມໃຫ້ຂົງເຂດຮັບມືໄພພິບັດໄດ້ດີຂຶ້ນ ແຕ່ພວກເຂົາເຈົ້າເວົ້າວ່າການປ່ຽນ ແປງຂອງດິນຟ້າອາກາດເຮັດໃຫ້ໄພພິບັດທາງທຳມະຊາດຮ້າຍແຮງຂຶ້ນ ແລະຈຳເປັນຕ້ອງ ໄດ້ມີການຮ່ວມມືກັນຫຼາຍຂຶ້ນ ແລະການໃຫ້ຄວາມຊ່ອຍເຫຼືອແກ່ບັນດາປະເທດທີ່ກຳລັງພັດ ທະນາ ຜູ້ສື່ຂ່າວ VOA Daniel Schearf ມີລາຍງານກ່ຽວກັບ ເລື່ອງນີ້ຈາກບາງກອກ ພວກເຈົ້າໜ້າທີ່ຈາກ 15 ປະເທດໃນເຂດເອເຊຍໄດ້ໄປເຕົ້າ ໂຮມກັນທີ່ບາງກອກໃນມື້ວັນພຸດສັບປະດາແລ້ວ ເພື່ອເຂົ້າ ຮ່ວມກອງປະຊຸມເປັນເວລາ 2 ມື້ກ່ຽວກັບການສ້າງຕັ້ງສູນ ກາງກະກຽມຄວາມພ້ອມ ເພື່ອຮັບມືກັບໄພພິບັດຂອງເຂດ ເອເຊຍທີ່ເອີ້ນ ຫຍໍ້ເປັນພາສາອັງກິດ ADPC ນັ້ນ ສູນກາງທີ່ບໍ່ຫວັງຜົນກຳໄລ ADPC ແມ່ນມີເປົ້າໝາຍ ທີ່ ຈະເຮັດໃຫ້ຂົງເຂດເອເຊຍ ມີຄວາມປອດໄພຕື່ມຂຶ້ນ ໂດຍ ຫຼຸດຜ່ອນຄວາມສ່ຽງຈາກການເກີດໄພພິບັດຕ່າງໆຢູ່ໃນຂົງ ເຂດດ້ວຍການຮ່ວມມືແລະການສຶກສາ ພວກຜູ້ແທນທີ່ໄປຮ່ວມກອງປະຊຸມ ໄດ້ພາກັນຕົບມືຊົມເຊີຍ ຕໍ່ການດຳເນີນຄວາມພະຍາຍາມໃຫ້ຄວາມຮ່ວມໄມ້ຮ່ວມມື ກັນເພື່ອປ້ອງກັນແລະຮັບມືກັບໄພພິບັດຕ່າງໆ ທ່ານ Nicholas Rosellini ແມ່ນຮອງຜູ້ອຳນວຍການ ຂອງອົງການສະຫະປະຊາຊາດເພື່ອການພັດທະນາປະຈຳຂົງເຂດເອເຊຍປາຊີຟິກ ທ່ານ ກ່າວວ່າການຄຸ້ມຄອງຄວາມສ່ຽງ ແລະການຮ່ວມມືນາໆຊາດ ທີ່ໄດ້ດຳເນີນມາເປັນເວລາ ຫຼາຍທົດສະວັດ ຢູ່ໃນປະເທດຕ່າງໆ ເຊ່ນຫວຽດນາມແລະບັງກລາແດັສໄດ້ຫຼຸດຜ່ອນ ຄວາມເສຍຫາຍ ຫຼືການຖືກທຳລາຍຈາກ ໄພທຳ ມະຊາດຢູ່ໃນປະເທດເຫຼົ່ານັ້ນ // ສຽງ // ທ່ານ Rosellini ເວົ້າວ່າ ນອກນັ້ນພວກຜູ້ແທນຍັງໃຫ້ຂໍ້ສັງເກດ ເຖິງຄວາມຈຳເປັນໃນການຮ່ວມກັນເພີ່ມຕື່ມຢູ່ໃນຂົງ ເຂດເອເຊຍ-ປາຊີຟິກ ຊຶ່ງຖືກັນວ່າເປັນເຂດທີ່ມີແນວໂນ້ມຫຼືທ່າອຽງສູງກວ່າໝູ່ ໃນການເກີດ ໄພພິບັດທຳມະຊາດຢູ່ໃນໂລກ ນາງ Neoleen Heyzer ເປັນເລຂານຸການຂອງຄະນະກຳມາທິການສັງຄົມແລະສິດຖະກິດ ຂອງອົງການສະຫະປະຊາຊາດປະຈຳເຂດເອເຊຍປາຊີຟິກຊຶ່ງນາງເວົ້າວ່າ ໄພແຜ່ນດິນໄຫວ ແລະຟອງຍັກສຸນາມິທີ່ຮ້າຍແຮງໃນຍີ່ປຸ່ນສະແດງໃຫ້ເຫັນວ່າ ບໍ່ມີປະເທດໃດມີຄວາມສາມາດ ກະກຽມຄວາມພ້ອມເພື່ອຮັບມືກັບໄພພິບັດໄດ້ຕາມລຳພັງ ຂົງເຂດເອເຊຍປາຊີຟິກພວມປະສົບກັບສະພາບອາກາດຮ້າຍແຮງຈັດ ຫຼາຍຂຶ້ນນັບມື້ທີ່ພວກ ນັກ ຊ່ຽວຊານບາງຄົນກ່າວວ່າ ອາດເກີດຂຶ້ນຍ້ອນການປ່ຽນແປງຂອງດິນຟ້າອາກາດນັ້ນ ໃນແຕ່ລະປີ ເຂດດັ່ງກ່າວ ຈະປະເຊີນກັບລົມພາຍຸຮ້າຍແຮງຫຼາຍໆຫົວ ໄພແຫ້ງແລງ ໄພນໍ້າ ຖ້ວມແລະດິນເຈື່ອນຈຳນວນນຶ່ງ ທ່ານ Nadheem Ahmed ເປັນປະທານຂອງອົງການຄຸ້ມຄອງໄພພິບັດແຫ່ງຊາດຂອງປາ ກິສຖານຊຶ່ງທ່ານເວົ້າວ່າໃນໄລຍະນຶ່ງທົດສະວັດຜ່ານມານີ້ຢູ່ໃນເຂດເອເຊຍໄດ້ເກີດໄພພິບັດ ຕ່າງໆຖີ່ຂຶ້ນ ແລະກໍມີຄວາມຮ້າຍແຮງກວ່າເກົ່າແລະການປ່ຽນແປງຂອງສະພາບດິນຟ້າອາ ກາດແມ່ນເຮັດໃຫ້ສະຖານະການທະວີຄວາມຮ້າຍແຮງຕື່ມຂຶ້ນ // ສຽງ // ທ່ານ Ahmed ເວົ້າວ່າ ທ່ານ Ahmed ກ່າວວ່າ ຈຳເປັນຕ້ອງໄດ້ມີການໃຫ້ຄວາມສະໜັບສະໜຸນເພີ່ມຕື່ມແກ່ບັນດາ ປະເທດທີ່ທຸກຍາກແຕ່ບັນດາປະເທດທີ່ໃຫ້ການຊ່ອຍເຫຼືອຊໍ້າພັດຈຳເປັນຕ້ອງໄດ້ເພັ່ງເລັງໃສ່ ການປ້ອງກັນໄພພິບັດແທນທີ່ຈະແມ່ນການບັນເທົາທຸກ ຊຶ່ງທ່ານເວົ້າວ່າມີ ການໃຊ້ຈ່າຍເງິນ ທີ່ໜ້ອຍກວ່ານັ້ນ ທ່ານເວົ້າວ່າ ໂຕຢ່າງການໃຊ້ຈ່າຍເງິນ 40 ລ້ານໂດລາ ກ່ຽວກັບການປ້ອງກັນໄພນໍ້າຖ້ວມຢູ່ ປາກິສຖານ ອາດຊ່ອຍຫຼຸດຜ່ອນການສູນເສຍແລະການບັນເທົາທຸກໃນມູນຄ່າ 13 ພັນລ້ານ ໂດລາ ຈາກໄພນໍ້າຖ້ວມເມື່ອໄວໆມານີ້ ລົງເຖິງ 90% ຍິ່ງໄປກວ່ານັ້ນ ທ່ານ Ahmed ເວົ້າວ່າ ເຂດເອເຊຍບ່ອນທີ່ໃນອະດີດຜ່ານມາໄດ້ມີການຢຸດ ເຊົາກ່ຽວກັບການແກ້ໄຂບັນຫາໄພພິບັດທາງດ້ານເຄມີແລະຊີວະພາບນັ້ນວິກິດການທີ່ໂຮງ ໄຟຟ້ານິວເຄລຍຍີ່ປຸ່ນແມ່ນອັນທີ່ທ່ານເອີ້ນວ່າ ເປັນການເປີດຕາ ແລະນັ້ນກໍຄືມັນເຖິງເວລາ ແລ້ວສຳລັບຂົງເຂດທີ່ຈະສົນທະນາຫາລືກັນກ່ຽວກັບການກະກຽມທີ່ດີຂຶ້ນສຳລັບຮັບມືກັບ ໄພພິບັດທາງດ້ານນິວເຄລຍທີ່ອາດມີຂຶ້ນນັ້ນ ເລຂາຂອງລັດຖະບານນໍເວ ທ່ານນາງ Ingrid Fiskaa ກ່າວວ່າ ຂະນະທີ່ໄພພິບັດຢູ່ຍີ່ປຸ່ນ ໄດ້ເພັ່ງເລັງຄວາມສົນໃຈຂອງຄົນສ່ວນຫຼາຍໃສ່ໄພພິບັດຮ້າຍແຮງຂະໜາດໃຫຍ່ນັ້ນ ພວກ ເຂົາເຈົ້າກໍບໍ່ຕ້ອງຫຼົງລືມ ໄພພິບັດຕ່າງໆທີ່ພວມເພີ່ມທະວີຂຶ້ນນັບມື້ທີ່ມີລະດັບຄວາມຮ້າຍ ແຮງ ແຕ່ຂະໜາດນ້ອຍຫາຂະໜາດກາງ ສ່ວນລາວນັ້ນ ທ່ານວິໄລພົງ ສີສົມຫວັງ ຮອງຜູ້ອຳນວຍການຫ້ອງການຄຸ້ມຄອງໄພພິບັດ ແຫ່ງຊາດ ກ່າວຕໍ່ກອງປະຊຸມທີ່ບາງບອກ ເຖິງບູລິມມະສິດຂອງລາວນັບແຕ່ປີ 2011 ຫາ 2020 ວ່າ: // ສຽງ // ທ່ານວິໄລພົງເວົ້າວ່າ ທ່ານວິໄລພົງເວົ້າຕື່ມວ່າ ສອງມາລາວຈະເພັ່ງເລັງເພີ່ມຂຶ້ນ ໃສ່ການສືບຕໍ່ຈັດຕັ້ງປະຕິບັດຂໍ້ ຕົກລົງຄຸ້ມຄອງໄພພິບັດແຫ່ງຊາດ ຈົນຮອດປີ 2025 ເສີມຂະຫຍາຍລະບົບຄຸ້ມຄອງໄພພິ ບັດແຫ່ງຊາດ ແລະຊຸກຍູ້ໃນການຫັນປ່ຽນ ຈາກການຕອບຮັບ ໄປໃສ່ການກະກຽມ ພັດ ທະນາແລະເສີມຂະຫຍາຍຄວາມສາມາດ ໃນການຄຸ້ມຄອງໄພພິບັດແຫ່ງຊາດ ຂອງບັນດາ ອົງການຈັດຕັ້ງຕ່າງໆໃນທຸກລະດັບເສີມຂະຫຍາຍຊັບພະຍາກອນຂໍ້ມູນຂ່າວສານໃນການ ຄຸ້ມຄອງໄພພິບັດແຫ່ງຊາດ ນອກນັ້ນແລ້ວທ່ານຍັງເວົ້າວ່າ ຈະມີການເພັ່ງເລັງເພີ່ມຕື່ມ ໃສ່ການອົບຮົມແຜ່ເຜີຍ ການ ສຶກສາ ແລະການເປັນພາຄີລະຫວ່າງພາກລັດແລະພາກເອກກະຊົນ